αρχοντος εμμενιδα του καλλια μηνος ηρακλειου επι τοισδε απεδοτο λυκινος νικια τωι απολλωνι τωι πυθιωι σωμα ανδρειον ωι ονομα χρησιμος το γενος γαλαταν τιμας αργυριου μναν δυο και ταν τιμαν εχει πασαν καθως επιστευσε χρησιμος τωι θεωι ταν ωναν εφ οτωι ελευθερον ειμεν και ανεφαπτος απο παντων τον παντα χρονον ποιων ο κα θελη και αποτρεχων οις κα θελη ελευθερος εων. βεβαιωτηρ κατα τους νομους τας πολιος αθαμβος αθανιωνος. ει δε τις κα εφαπτηται χρησιμου επι καταδουλισμωι βεβαιον παρεχοντων τωι θεωι ταν ωναν ο τε αποδομενος λυκινος και ο βεβαιωτηρ αθαμβος κατα τον νομον τας πολιος ομοιως δε και οι παρατυγχανοντες κυριοι εοντω συλεοντες χρησιμον ως ελευθερον οντα ανυποδικοι και αζαμιοι εοντες πασας δικας και ζαμιας. παραμεινατω δε χρησιμος παρα λυκινον ετη δυο απο μηνος ηρακλειου απο πεντεκαιδεκατας του επι εμμενιδα αρχοντος ποιων το ποτιτασομενον παν το δυνατον ει δε κα μη παραμειναι χρησιμος τον γεγραμμενον χρονον αποτεισατω λυκινωι αργυριου μνας δυο χρησιμος. ει δε τι κα ενκλημα ποιηση καθ ι[δ]ιαν χρησιμος εν τοις δυο ετεοις αυτος εκτεισι χρησιμος. ει δε κακως ισχοι χρησιμος επαποδοτω τας αμερας και ει κα απογενηται τινας αποδοτω και ταυτας. μαρτυρες οι ιερεις του απολλωνος του πυθιου αμυντας και [ταραντιν]ος κλεων και ιδιωται βαχιος καλλων [ευ]νους μενης κλεανδρος αρχελαος.
Phokis — Delphi — 163/2 BC?
 163/2 BC?